Waar Is Die Toyota Manne - Forum Topic
Total Views: 83 201 312
Forums / 8. Towing Advice / Waar Is Die Toyota Manne
06 Mar 2018 @ 10:05:05 am
Dag se manne. Ek nodig informasie van manne wat met die 2005 Toyota 2.7 I dubbel kajuit ken en al gesleep het, en wat weet hoe hy sleep. Ek nodig ook sy brandstof verbruik met en sonder karavaan.
Ek sien daar was n draad in Jan 2008 met die opskrif ( Toyota 2.7I kan nie sleep). Ek sal regtig eerlike terugvoering en algemene terugvoering baie waardeer.
06 Mar 2018 @ 19:23:17 pm
NOg nooit met een gesleep nie, maar hulle is DORS.
My baas ry 2009 SC. 900 000km op die klok en nog net "head gasket" vervang. So hulle is betroubaar, maar.........petrol!!!!
06 Mar 2018 @ 19:37:55 pm
Het een gehad, nie daarmee gesleep nie, maar die brandstof verbruik was skoon simpel.
Die beste ooit was 10km/ l teen 80km/h, was in n konvooi vasgevang.
06 Mar 2018 @ 20:18:56 pm
Het singlecab gehad en Palma met hom gesleep-gelykpad is OK maar geringste opdraand en jy sukkel-sal hom beslis nie as sleepvoertuig aanbeveel nie en DORS!
06 Mar 2018 @ 21:47:53 pm
Het boot met een gesleep. Sukkel met opdraand en dors. Verkies diesel
07 Mar 2018 @ 06:31:26 am
Ek hou maar by nuwe tegnologie.
Bly indie mark.
07 Mar 2018 @ 11:32:33 am
Dankie manne weer eens my gehelp om besluit te maak. Ek kyk maar ander kant toe
07 Mar 2018 @ 14:38:00 pm
Probeer liewer 3l KZTE kry
07 Mar 2018 @ 14:44:01 pm
Ek hoop nie jy wil die Jeep verruil vir n Toy nie. Dan nog daai 2.7 ook. 😎😎😎😎
28 Feb 2020 @ 16:21:52 pm
Ek hoor daar kom heelwat veranderinge by Toyota komende jaar. Die Etios word discontinued. Daar kom n nuwe Prado uit. Corolla....net die Quest gaan voortbestaan en Hatchback. Hilux kry veranderinge....maar blykbaar nie groot nie.....Fortuner ook.
28 Feb 2020 @ 17:03:55 pm
Die nuwe GWM wat ook SA toe kom. Moontlik met n diesel engine van 480 to 500 nm. Hoekom lyk dit soos n Ranger
28 Feb 2020 @ 20:55:32 pm
Bak Oor, ek sien jy het onlangs jou misnoë uitgespreek t.o.v. Toyota. Die Amerikaners het 'n definisie vir kwaliteit. Hulle sê "Kwaliteit is voldoening aan klient vereistes". Wat dus vir die een persoon 'n kwaliteit produk is, is nie noodwendig vir 'n ander persoon 'n kwaliteit produk nie.
In 2004 het ek vir vroulief 'n nuwe Tazz gekoop. Sy wou 'n Toyota hê, want sy het geweet dit is haar ouetehuis kar, en sal baie lank moet hou.
Pleks dat ek 'n outomatiese een gekoop het met 'n kragstuur koop ek toe een wat net lugreeling ekstra het. Toe die karretjie twaalf jaar oud was ontwikkel vroulief 'n probleem skouer en kan nie die stuur gedraai kry nie. Ons verkoop toe die karretjie aan 'n vriendin. Amper 5 jaar later ontwikkel die karretjie toe sy eerste skeet. Die lugreeling maak nie meer so koud soos vantevore nie.
Dit is die eerste keer dat iets met die Tazz fout gaan na meer as sestien jaar. Gewone dienste op sy tyd, een stel remblokkies en twee batterye gekoop. Vier kilometers van die see af en nie 'n kolletjie roes nie. Geen wonder die Amerikaners beskou Toyota as die mees betroubare voertuig nie.
28 Feb 2020 @ 22:22:24 pm
Pieter. Met Groot respek. n Tazz behoort nie n Kar genoem te word. Jy kyk Vir hom en sy deure val oop sodat Hy gesteel Kan word. Seker die onveiligste Kar op die pad. Yes daardie engins is kannie dood maar so verouderd. n regte werks esel maar sou iemand in daardie karretjie in n redelike ongeluk kom sal iemand baie seer kry,
Natuur hou daardie karre n leeftyd want daar is niks gekompliseerd aan hom wat Kan breek. Jammer maat maar n graaf is n graaf
Die Amerikaners het Toyota heeltemal die pad gewys tot Toyota iets ordentlik aan hulle gee. Jy Kan nie een Toyota wat in Amerika rond rits vergelyk met die Toyotas wat by ons rond ry. Heeltemal verskillende grotes en spesifikasies. Vat byvoorbeeld die Hilux in die USA. Te min spasie en hy Moes breer en groter of die Hilux was nie aanvaarbaar. Die enigste volgens my is die Prius wat aandag geniet het by Trump hulle.
29 Feb 2020 @ 13:55:28 pm
Die opskrif van die draad is Waar Is Die Toyota Manne. Wel hier is een wat nie kan bekostig om 'n ander sleepvoertuig te ry nie, want sy finansies laat hom nie toe om weer nuut te koop nie, dus moet hierdie een hou totdat ek ten minste tagtig is, en dit is net om die draai.
Bak Oor, met respek, daar is baie wat jou mening gehuldig het oor Volkswagen se Beetle. As dit nie raas in die straat nie dan lê dit in die veld op sy rug en al sulke onsinnige snert.
Die Beetle se verhaal is mos nou maar enig in sy soort gedurende daardie tydvak in motorgeskiedenis.
My buurman se seun ry 'n Tazz wat nooit die oop pad sien nie. Daardie ding waarvan jy sê dit behoort nie 'n kar genoem te word nie het nou 385000 kilos op sonder dat aan die engin, ratkas of aandryfmeganismes geraak is.
Dit wat werklik uitstaande is, hetsy mense of voeruie, word mos eintllik eers erken en ge-eer na hulle voortbestaan be-eindig is. Dan word die groot pryse vir kunstenaar werke en versamelaarspryse vir voertuie betaal.
Ek voorspel dat dié Toyota variant wat op die Corolla, ('n Amerikaner gunsteling) gebasseer is, nog as een van die grotes geag gaan word, ongeag wat ouens wat soos jy dink se mening oor die Tazz is.
Het jy gesien, 'n tannie het van Europa deur Afrika hiernatoe gery met haar ou Tazz.
Jy ken seker die storie van Jannie se ma wat by die uitpasserings parade vir pa sê, "kyk pappa, net Jannie is in pas - al die ander troepe is uit pas uit".
Hoe lekker trek 'n Toyota Bestuurder nou 'n Great Wall Motors bestuurder se been.
Ek sien met afwagting uit na jou antwoord. Ek is te wagte dat jy my sal koggel, maar dit is mos maar deel van die pret!
29 Feb 2020 @ 18:50:30 pm
Kanneman. Kanneman nie tot jou deur dring nie. Daaaaai Tazz.... Issie selle as toeka tyd se Beetle's
Nes die Duitsers daai beetles die wereld ingestoot het om wereld bevolking uit te dun so val die Tazz in die selle bracket. Jy kannie mos daai 4 tyres met n stuur wiel vergelyk met hedendaagse moderne karre. Yes daai Taz Is n lekker pool Kar vir winkel toe en terug en en menigte klomp drywers gaat hommie stukkend ry nie. En ook Kan jy nie my vertel daai outjies is goedkoop want kom ons se finansies druk. Vir die geld wat jy vir daai outjie betaal Kan jy very nice klein karretjie koop. Hulle kom nie cheap nie.
Daaie Auntie wat van Europa deur Afrika gery het se stories Ken ek. Moetie ha onderskat nie sy is n vrek slim mens. Syt daai Taz gekies om die job te doen want syt geweet, soos jy deur Afrika rits staan die bevolking Nader want hulle weet een of ander tyd moet hulle help stoot of n donkie of twee voor inspan.
Taz se mense wat hom maak weet hulle Kan met die verbruiker se kop smokkel om te oortuig die ding is onbreekbaar soos ook die storie mettie Hilux maar bespreek nooit die veilheid van die voertuig.
Maar terwyl daai Tazzie start en stop ry hom ou maat net stadig want airbags is nog op back order
29 Feb 2020 @ 21:04:11 pm
Bak Oor, ek het eers gedink jy moes eintlik by 'n motor tydskrif gewerk het waar jy prettige toetsrit ervarings en verslae aanmekaar kon slaan, maar toe onthou ek vervaardigers sal dalk nie daarvan hou as daar met hulle produkte die gek geskeer word nie.
Alle grappies op 'n stokkie. Ons weet mos diep in jou binneste is jy 'n Toyota bewonderaar. Jy het mos vir ons so 'n effense blik op jou voorkeure gegee toe jy in alle opregtheid navraag gedoen het na die ervarings wat ander ouens met 'n sekere Toyota bakkie gehad het. Kanniedood bakkies daardie, maar net soos die 4100 Chevs van destyds gooi jy herstelkostes se uitgawes in die vorm van petrol by die tenk in.
Ons weet ook teen hierdie tyd dat jy baie gelukkig en tevrede is met basiese voertuie wat elektroniese tierlantyntjies ontbreek. Jou bakkie keuse getuig mos daarvan. Niks fout daarmee nie.
Ek wonder hoeka waar die toekomstige tegniese kundigheid vandaan gaan kom om die elektroniese wondervoertuie aan die loop te hou as hulle by hulle tweede en derde eienaars opeindig.
Bakoor, so tussen al die gekskeerdery moet ek darem vir jou krediet gee vir jou goeie oordeel. Jy is duidekik 'n kundige op die gebied van betroubare motors. Daar waar jy gesê het "Yes daardie engins is kannie dood maar so verouderd. n regte werks esel" het jy bewys dat jy nie lig geskat moet word met jou oordeel nie.
Ek hoop regtig jy loop 'n lekker dubbelkajuit Toyota bakkie raak wat jou omstandighede soos 'n handskoen pas.
01 Mar 2020 @ 14:23:48 pm
Kanneman jy maak my bang 😬
Jy lees my soos n boek en dis bietjie ongemaklik 😳
Yes ek dink Toyota is n great Kar en niemand hoef ooit skaam te wees as Hy een ry. Nuwe Fortuner vrek mooi verseker. Ek is versot op die RAV4 maar hemel Hy is swak en stadig.
Maar ek sal nie n Hylux ry, onveilig en klaar en Vir die geld wat Hy kos te min krag en stadig. Fortuner se looks trek my,... net baie Klein binne.
Belangrik. Sou ek die dag een ry gaan ek hom stadig ry, nie dat hy baie vinnig is en ek gaan ook nie op die berge uit saai ek ry die beste voertuig op die pad. Want hy is nie. Maak ook nie saak wat ek ry dit is nie my persoonlikheid om dit te doen
Ek het 15 jaar elke twee jaar binne in n nuwe Toyota Hilux geklim. Ken dit baie goed. But today I am born again there is a real life waiting after a Hilux.
01 Mar 2020 @ 14:36:49 pm
01 Mar 2020 @ 14:51:11 pm
Dis darem lekker om so nou en dan twak te praat. Wat ek van die een hierbo aflei, is dat dit juis die Tazz se gebrek aan foute is wat sy fout is.
Die onderneming waar ek gewerk het, het so 'n klompie jare gelede 'n vloot van Corollas, Nissans en Jettas gehad. Laasgenoemde twee kon nie naastenby kers vashou met die Corollas nie en het op lae kilos die vloot verlaat- gebroke. Ons weet hoe vlootvoertuie hanteer word, en seker die helfte of meer kilos is op swak grondpaaie afgelê. Daar was 'n probleem met die vervanging van die vloot en die voertuie het almal meer as 300 duisend kilos gedoen. Daar was foute wat herstel moes word, maar min grotes. Maar soos ek hierbo verstaan, is dit nie juis 'n begeerlike eienskap nie. As ek nie self 'n Ford gery het nie, sou ek raai dat Ford nie aan hierdie swakheid lei nie- hy breek gou.
01 Mar 2020 @ 15:06:08 pm
Oom Ore, jy het ń fetish met Toyota, veral die Hilux.
Ja veral die Hilux is die groot fetish......beste wet dreams ooit né toppie.
Lekkerder as die special brekkie daar by New Redruth se Wimpy.......
01 Mar 2020 @ 17:51:56 pm
Frik out vriend. Jou reply is een varsity eksamen vraestel wat ek dop. (Fettish) nee eks noggie so vet ek kan nog binne in n Hilux pas.
(Die drome ding) Ek wee mos voor ek in kruip.
Ekke ry n cheap bakkie en paid for so ek kan beslis vir my n beter brekkie koop as by wimpy. Ek like nie eens hul tamatie sous, maar dalk verstaan ekke nie mooi, was jy da 😳
Die toppie ding dink ek jy dop daardie eksamen. Ek kan mossie n toppie wees, dis n ding wat onner n Hilux se bonnet sit of ek dink so as ek onder n Ford se bonnet kyk. 😜
02 Mar 2020 @ 07:59:47 am
Dis reg so Oom Ore, praat nou van die getoets doppery.....
02 Mar 2020 @ 10:09:10 am
Skuus Frik. Praat jy nou van die Moose test, of onder die bonnet ding. Hierdie is n familie forum en nie wys om onder die bonnet uit te praat.
07 Mar 2020 @ 11:28:57 am
Bak Oor, ek het nogal aan jou gedink toe ek hierdie inligting beskou het.
Amerika is in die westerse wereld sekerlik die grootste verbruiker van voertuie. Ek sou sê 'n ou kan maar luister na die neigings in daardie land.
Hulle het 15.8 miljoen voertuie se inligting ontleed om te bepaal watter voertuie het die beste kans om 320 000 kilometer te oorleef, d.w.s. om my te oorleef.
Uit die top 16 is hierdie die bestes: 6 verskillende Toyotas, 6 verskillende Hondas, 1 Audi, 1 BMW, i Tesla en 1 Lincoln.
Ek dink dit spreek boekdele vir daardie twee vervaardigers, en alhoewel smaak en persoonlike keuse altyd sal verskil, geld die uitdrukking "jy moet meet om te weet" nog steeds ongeag waarvan 'n ou hou of nie hou nie.
07 Mar 2020 @ 11:42:17 am
Dag se Pieter. Lekker goed om te lees. Onthou ek het nog nooit gese Toyota is nie n goeie Kar. Weet ook dat Toyota baie anders as ons Toyotas is in Amerika, mooier en groter ook.
Wat ek wel se is dat Toyota meer vir sy verbruikers kan gee om hulself as leiers te kan sien. Wat lees jy van Ford ?
07 Mar 2020 @ 13:49:18 pm
Dit wil voorkom asof Ford in Amerika oorweeg om die vervaardiging van passasiersvoertuie daar heeltemal te staak, en net op dit waar hulle kompeterend is, d.w.s. groot bakkies te fokus. Ek neem aan dit is omdat hulle passasiersmotor mark heeltamal deur Oosterlinge oorheers word.
Bak Oor, ek het al baie gewonder oor gehalte. Ons bly in 'n deel van die dorp waar ons in die middel geleë is tussen baie, baie gegoede mense aan die een kant en dan diegene aan die anderkant van die spoorlyn. Ons het gevind dat die kettingwinkels, alhoewel hulle almal dieselfde voorraad aanhou, aan die een kant uitmuntende diens lewer, en aan die anderkant nie eens omgee of dit wat op 'n vloer mors skoongemaak word nie. Winkels word uiteraard aan die standaarde van hulle bestuur beoordeel.
Ek vermoed daardie standaarde word bepaal deur die vereistes van die klante, en dit waarmee hulle tevtrede is. Soos ek al genoem het, die Amerikaners se definisie van gehalte (die werkswinkel wat ek bygewoon het) is voldoening aan klient vereistes. 14 uit die top 16 voertuie wat die langste gaan hou kom van buite Amerika. Dit onderskryf nie gehalte gefokusde plaaslike vervaardigers nie.
Miskien het die Amerikaners hulle kopers onderskat in die gehalte vereistes wat hulle vereis, en nou wys die verkoopsyfers dit.
Daarin is sekerlik 'n les vir ons te leer.
07 Mar 2020 @ 17:10:01 pm
Ek het myself belowe om nie aan hierdie sinnelose debat deel te neem nie omdat ek die eienaar van beide fabrikate is en albei my baie plesier en goeie diens gee want hulle word goed na gekyk wat gereelde dienste en algemene onderhoud betref. Ons het so pas vir 6 weke op Hartenbos kampeer tussen vriende van die afgelope 23 jaar. Verskillende sleepvoertuie word deur die kampeerders gebruik en omdat ons almal mooi groot is en nie meer kompeteer nie, was ons sleepvoertuie nie regtig ter sprake nie. Wat wel gebeur het tussen die twee fabrikate wat hier ter sprake is, was dat een van hulle n ratkas opknapping daar nodig gehad het en die ander fabrikaat n singende ewenaar. Snaaks tussen die ouer kampeerders was daar nooit "modder" gegooi oor ons vriende se "skade" nie. Inteendeel ons het hulle ondersteun en moreel opgebeur. Een kampeerder se Vito bussie se koppelaar het ook opgepak en moes vervang word. Daar is nie n perfekte voertuig nie........elkeen het wel besondere kwaliteite eie aan sy fabrikaat. Dit is maar net my eie siening en dit sal maar "neuk" om te oortuig om anders te dink.
07 Mar 2020 @ 17:21:44 pm
Piet dankie dat jy well iets se. En ek dink wat jy se is uitstekend. Ek wens net mense will dit nie as modder gooi sien maar komentaar met meer van humor en terg in dit as enige iets anders. Goeie draad ou maat.
08 Mar 2020 @ 13:56:58 pm
Kanneman, waar gaat jy nou ?
Is daai Fortuner stukkend 😒
08 Mar 2020 @ 18:23:15 pm
Nee John, my fiets se ketting het gebreek, en ek is mos verslaaf aan my daaglikse oefendinge.
Nadat die dokter gesê het met my hart kondisie mag ek nie kar batterye dra of karre stoot nie is ek genoodsaak om goed maar liewer te trek.
08 Mar 2020 @ 19:24:16 pm
Dok het die selfde gesprek met my gehad
08 Mar 2020 @ 21:13:24 pm
08 Mar 2020 @ 22:57:18 pm
Dit is lelik om n Dakar op sy dak te sien. Gun dit vir niemand en ek hoop net almal is ok.
Is dit net omdat daar so baie van hulle is dat mens so baie van hulle sien val of wat gaan aan. Dit Kan nie net altyd die bestuurder se fout wees. Ek hoop nie daar is kinders betrokke. Dit ontstel n mens net.
Net hierdie week wat verby is nog n familie lid begrawe wat met sy Bakkie gerol het op pad werk toe. Lankal nie meer n grap.
08 Mar 2020 @ 23:52:07 pm
Ek die die geskrewe op 4x4 community .co.za
09 Mar 2020 @ 07:12:54 am
Stem saam Bakoor, maak nie saak watse voertuig dit is nie, ons wens mense n veilige reis toe en ons doen dit omdat ons dit bedoel. Die meeste van die soort ongelukke gebuer a.g.v. spoed wat te hoog is in daardie oomblik wat die bestuurder hom bevind.
09 Mar 2020 @ 08:12:37 am
Piet. Surely word daar te vinnig gery in omstandighede waarin n ongeluk plaasvind.
Maar my denke en baie gaan nou se my denke is twak. Ek dink Toyota, Hilux/Fortuner is nie gebou vir vinnig ry. Sou dit dalk so is dink ek Hy is nog gevaarliker met n karavaan agter hom.
Ons is n baie Groot karavaan familie in ons land en dalk moet Toyota SA begin en ander fabrikate iets doen waar die voertuie werk, vrag dra en sleep. Dit vir verbruikers gemoedsrus. Help nie ons sien oor en oor hoe n bakkie op n grondpad ry met net n drywer in hom en se wow nie.
Ek ry eerder n lelike bok wa waarin my familie veilig in is as enige ander hoor se amazing produkte.
Ook as jy lees wat mense op forums se hoe hulle sukkel met Toyota handelaars om hul waarborge te honour en hoe Toyota's breek is dit duidelik dat dit n droom wereld is om te se Toyota breek nie. En die breakages is nie globes en light fittings nie dit is major onderdele wat die gees gee.
09 Mar 2020 @ 09:31:53 am
Bak Oor, ek dink jy fokus te veel op Toyota se tekortkominge, en in die proses gee jy hulle net meer en meer advertensie waarde omdat lesers vroer af later hulle nie maar aan jou menings oor Toyota gaan steur nie. Ek dink dieselfde het met Volkswagen se Beetles gebeur. Hoe meer daar gese was as dit nie 'n lawaai maak in die straat nie le dit op sy rug in die veld, hoe meer geliefd het die Beetle geraak, en hoe meer is verkoop.
Ek vermoed die stadiger bakkies maak die minste ongelukke. Hoe meer 'n bakkie stamp en skud, hoe veiliger, want dan is mense bewus teen watter tempo hulle voort snel. Hoe stiller en sagter die bakkie ry hoe groter is die kans dat mens 'n fout met hom kan maak, nie omdat die bakkie sleg is nie, maar omdat die bakkie bo die mens se oordeelsvermoe presteer. Dieselfde geld vir motorfietse.
Die feit dat jy se jy ry eerder 'n lelike bokwa waarin jou familie veilig is laat my wonder of jy nie in werklikheid net soos ek dink oor hierdie onderwerp nie.
Jou slot sin hier bo laat my wonder of jy nie dalk jou perspektief of gebalanseerde uitkyk verloor het nie, want as jy kritiek op 'n voertuig uitspreek kan ons maar weet dit gaan op Toyota wees, asof dit nou 'n enkele duit verskil aan Toyota se beleid of populariteit sou maak.
Ek self dink nie Toyota is die beste nie, maar ook nie die slegste nie, net 'n baie lekker voertuig wat vir my doen wat ek vereis.
My oupa het gese 'n mens moet spaarsaam wees met die woord "beste", want dit ontlok net 'n argument. Dit wil nou vir my voorkom asof dieselfde vir die woord "slegste" geld. Ewe skielik is daar baie mense wat nie daarmee saamstem nie as gevolg van persoonlike ervaring, en dit ontlok reaksie. Ek weet dit is hoekom jy ons koggel, en hoekom ek reageer.
Ek is net jammer ek weet nie hoe om leestekens te gebruik met hierdie iPad nie, nou lyk dit of ek stupid is, wat seker maar waar is.
09 Mar 2020 @ 09:52:36 am
Ek het nog nie terugvoer gekry wat met die Toyota Dakar ongeluk gebeur het nie. Ek het dit op ons Diepsee groeppie gekry. Ek neem aan die manne het ook aan die Billfish Inter Provincial in Richardsbay deelgeneem.
Uit die ander foto's kan ek aflei dat spoed nie 'n faktor hier was nie want die fibreglaas boot het nie baie skade nie. Selfs die trailer en wiele het nie skade nie. Wat ek wel weet is dat 'n dubble-as boot trailer baie meer stabiel is as 'n enkel as en nie sommer die sleepvoertuig sal rondgooi vir niks nie.
Geen "brand bashing" nie maar ek is baie bly dat ek nie op die Hilux besluit het toe ek weer bakkie gekoop het nie. Almal kan maar skreeu, op en af spring maar hoekom is dit altyd 'n Hilux wat 9 uit die 10 keer rol? As Toyota SA hierdie vraag vir my eerlik en opreg met feite kan antwoord sal ek miskien eendag weer na die hilux kyk as ek in die mark is vir 'n nuwe een.
09 Mar 2020 @ 10:08:19 am
Kanneman. My foon tik sy eie storie apart van my storie. So ek korregeer hom net so nou en dan anders Los ek die pes dat Hy voortgaan. Ek bekommerd my nie so baie oor leestekens, hoofletters ens.
Ek fokus op alle karre se tekort kome. Toyota is die enigste goue potjie wat nooit breek, enigste wat baie kilometers Kan behaal en beste herverkoop waarde. Ek se dis twak en daarom fokus ek op Toyota, dis waaroor ek wil gesels.
Iemand anders Kan weer oor sy keuse van Kar gesels ek sal Bly wees. Hou ons almal informed.
Nou net gekyk na n U Tube video hoe erg die Jeep Grand Cherokee die moose test dop. En die Jeep kom nie goedkoop. Dan nog n Toyota, die RAV 4 wat nie die moose toets slaag. Op video se die toets beampte self Toyota het n ernstige probleem op sy voertuie wat alreeds getoets is se suspensie en sal moet daarna kyk
Kanneman ek fokus op wat ek sien en en gesels daar oor, my keuse, my reg. Krap Vir ons paar dinge uit oor Amarok en Ford ek sal dit love om te lees.
Ten minste word daar nie n afgod van daardie voertuie gemaak.
Geen bybedoeling, geen beledigens net informasie wat gedeel en bespreek Kan word met feite, verslae van n groep mense wat probleme eerlik raporteer en bespreek.
Ek dink nie ek verloor perspektief ek soek verbruikers tevredendheied, Antwoorde en sekerheid. Deur vrae te vra, stellings aan te haal om te bespreek verwag ek om waardevolle terug voering te kry maar op die stadium is dit meer ego aanvalle as enige iets anders. Net wanneer ek begin iets goed van Toyota dink begin is dit die een of ander ding wat sy kop uit steek. Of iemand wat genoeg guts het kla oor brake downs, of n Toyota wat op sy dak le. Families wat begrawe word deur bakkies wat rol. Ek sal nie verbaas wees as ek dalk perspective verloor want meerderheid se een ding maar feite se anders.
Ook is jy beslis nie stupid met jou I Pad. Ons taal is net nie ge gear vir moderne tegnologie.
09 Mar 2020 @ 11:27:03 am
Ek praat uit praktiese ervaring wat ek gehad het met verskillende fabrikate dubbelkajuite. Nadat ek vier Toyota Cressida's agtereenvolgens gehad het (en terloops – met my laaste Cressida 2.4 GLE begin sleep het), het ek lus gehad vir 'n dubbelkajuit-bakkie, omdat ek gereken het dit gee aan my meer pakruimte vir ons woonwa-vakansies.
Na my positiewe ervaring met al my Cressida's, was Toyota vir my 'n logiese keuse. Ek kan nie die jaartal onthou nie, maar op daardie stadium was die dubbelkajuit Hilux slegs in 4x4 beskikbaar. Ek het nie 'n 4x4 benodig nie en het gevolglik na 'n ander fabrikaat gekyk. Daar was destyds 'n groot staking in die plaaslike voertuig-vervaardigings industrie en die eerste handelaar wat my kon help was destyds die Ford-agentskap in Somerset-Wes – toe nog bekend as Selfords, maar deesdae Kelfords. Ek het besluit ek gaan maar die kans waag met 'n 3 liter V6 Ford Courier, maar dit was gedoen met 'n hengse klomp skeptisisme. My negatiewe houding oor my nuwe voertuig het egter gou-gou verander en ek het bykans oornag verander in 'n "walking advert" vir Ford – en spesifiek Selfords. Ek kan onthou ek het 284 000 kilometer met my Courier gery voordat ek besluit het ek sal seker maar een of ander tyd moet vervang. Intussen het die 2.5 TD op die mark gekom. Ek het besluit my volgende voertuig sal niks anders as 'n Ford wees nie – en toe het 'n Ford (nog steeds Courier) 2.5 TD in my garage kom staan vir die volgende paar jaar.
Nóg 'n uitstekende voertuig – veral vir sleepdoeleindes. Daar was een negatiewe aspek t.o.v. my nuwe bakkie – naamlik, die sitplek het my boude "verniel". Nadat Selfords (dalk toe alreeds Kelfords) verskeie dinge gedoen het om die sitplek gemakliker te maak (sonder sukses – en die Ranger intussen die Courier vervang het), het hulle voorgestel dat ek vir 'n dag lank met 'n Ranger gaan ry om te voel of daar 'n verbetering in die sitplek was versus die Courier s'n. Sou ek dit gemakliker vind, sal Ford een sitplek kosteloos voorsien indien ek die ander een teen kosprys aankoop. Die Ranger se sitplek was ongetwyfeld 'n verbetering op die Courier s'n.
Maar intussen is daar met my kop gesmokkel om 'n nuwe Mitsubishi Colt 2.8 TD te koop. Watter fantastiese sleepvoertuig was dit nie. En die Colt het uitstekende rygenot verskaf. Maar o wee, die handelaar (ek noem eerder nie name nie) was pateties versus dit wat ek gewoond geraak het by my Ford-agentskap. Die Colt het onder andere sy "top" gekraak - klaarblyklik iets waarvoor hulle bekend was. Na 'n kortstondige ervaring, het ek besluit my volgende bakkie sal weer 'n Ford wees.
Op daardie stadium was die Ranger en Mazda (beide 2.5 TD) so goed soos ses van die een en 'n half-dosyn van die ander. Bykans slegs die "badges" het verskil. Maar die Mazda het enkele ekstras gehad en ek het op laasgenoemde besluit. Weereens het ek die mees fantastiese diens uit my voertuig sowel as die handelaar gekry.
Intussen verhuis ek toe na Kleinmond en dit bring toe mee dat ek 'n bietjie verder van my gunsteling Ford-handelaar af is. My seun het intussen in sy besigheid slegs Toyota's gehad. Toe ek my Mazda na etlike jare wil vervang, oortuig hy my toe om 'n Hilux aan te skaf. Ek het dit toe uiteindelik met dieselfde skeptisisme gedoen as wat ek aanvanklik teen Ford gekoester het. Die eerste Hilux was 'n 3.0 D-4D (handrat). Om op te som – uitstekende diens, fantastiese sleepvoertuig en onverbeterlike diens vanaf Hermanus Toyota. Nadat die "master cylinder" op die Ben Schoeman hoofweg tussen Johannesburg en Pretoria, gedurende spitstyd, die gees gegee het, besluit ek toe dat dit dalk tyd is om 'n outomatiese voertuig aan te skaf. Toe koop ek 'n 4x4 3.0 D-4D outomaties. Weereens, wat my aanbetref, 'n fantastiese voertuig. Na bykans drie jaar, waartydens ek nooit 4x4 gebruik het nie, vervang ek dit met my huidige 2,8 GD-6 – ook outomaties, maar 4x2. Met 98 000 km tans op die "clock" (na 3 jaar), tweekeer se langpad-karavaansleep vanuit die Boland tot in die wildtuin en menige swaar vragte se vervoer (ek werk nog deeltyds), kan ek waaragtig geen vinger wys na hetsy die voertuig of Hermanus Toyota nie.
Al my dubbelkajuite was nog altyd standaard – ek vind geen rede om 'n voertuig te "chip" of enige ander modifikasie aan te bring nie. Vir die manier waarop ek ry (en sleep), kan ek nie insien hoekom ek meer krag ("performance") benodig nie. Ek sleep teen 90 kph (GPS-spoed) – wat sowat 100 kph op die "speedo" wys. Ek gebruik my "cruise control" sonder uitsondering, behalwe waar pad- of verkeers-omstandighede dit nie moontlik maak nie. Ek kry uitstekende brandstof verbruik (in my opinie). My langtermyn dieselverbruik, sedert ek die voertuig het, (dit sluit sleep en nie-sleep in) is tans 11,52 km/liter (8,68 liter/100 km). Toe ek verlede jaar vanaf Kleinmond tot Punda Maria gesleep het, was my brandstof verbruik oor 2 932 km afstand 9,56 km/liter (10,46 liter/100 km). Met die terugkeer vanaf Eiland Spa tot Kleinmond was die brandstofverbruik 9,24 km/liter (10,82 liter/100 km).
Van die ander fabrikate se dubbelkajuite is ongetwyfeld mooier, bied meer ruimte binne, lewer meer krag ens. Maar vir my behoeftes (en dit sluit 'n goeie agentskap naby my huis in) het ek geen verlange om tans enigiets anders as my getroue Hilux te besit nie. Ek kan net met die grootste lof praat oor my Ford/Mazda- sowel as my Toyota-ervaring oor die jare.
09 Mar 2020 @ 11:35:24 am
Wat 'n uitstekende brief, Chris.
09 Mar 2020 @ 12:59:17 pm
Chris. Baie dankie Vir die tyd wat jy geneem het om so n eerlike, fantastiese terug voering te gee
Dit is wat nodig is op vrae en Antwoorde en hierdie een vat ek nie met n pinch of salt maar met geloof dat dit jou werklike ondervinding is 🙏
09 Mar 2020 @ 13:08:31 pm
Dit wys jou net, wees tevrede met wat jy het, pas dit mooi op en dit gaan vir jou lang goeie diens gee. Die idee dat een vervaardiger net goeie voertuie maak en 'n ander net scrap, is crap. Jy kry so nou en dan 'n suurlemoen soos die Amerikaners sê, maar dis die uitsondering en nie die reël nie, altans nie meer vandag nie. Die kommer dat voertuie ontwerp is om slegs 'n sekere tyd te hou, is ook nie iets om oor te bekommer nie. Die hele voertuig gaan nie na sê vyf jaar, disintigreer nie. Sommige onderdele gaan ingee en dan vervang jy hulle. Toe ek my 2.1L VW Kombi in 1988 gekoop het, het mense vir my gesê die masjien blaas op na honderd duisend kilos. Dit was ook waar as jy loodhoudende brandstof gebruik het. Myne het ek op 28 jaar en 240 duisend kilos vervang en toe in totaal in 'n puik en oorspronklike toestand. Ek moes wel deur sy lewe onderhoud doen en 'n paar onderdele vervang, maar dis te verwagte.
09 Mar 2020 @ 15:17:04 pm
Ek stem volkome met Fred saam. Het toevallig ook met 'n 1988 model 2.1 Microbus gesleep. 'n Fantastiese sleepvoertuig, baie betroubaar en uitmuntende naverkoopsdiens. Ek en vroelief het or 'n tydperk van 55 jaar 'n hele paar voertuie gehad, party vir korter en ander vir langer tydperke. Dit sluit 1 Auto Union, 2 BMC Minis, 13 Volkswagens, 1 Colt, 1 Audi, 1 Ford, 1 Nissan, 1 BMW, 1 Honda, 1 Land Rover Defender, 1 Jeep Cherokee, en 4 Toyotas in.
Die enigstes wat ek nooit weer op my werf wil sien nie is die Minis en die Jeep. Ek is oortuig toe die duiwel besluit het om my te straf het hy daardie drie karre oor my pad gebring. Al die ander kan ek net met lof van praat, en nie een van hulle het gegaan omdat hulle nie meer goed was nie, maar omrede omstandighede bloot verandering regverdig het, buiten vir die een in 'n kop-aan-kop botsing. Uitgesluit ons huidige en vorige twee voertuie, wat nooit enigiets makeer het nie, was die Honda die een met die meeste kilos op sonder 'n enkele fout.
Die slegste sleepvoertuig was ongetwyfeld die Honda. Dit maak nie saak wat se stert jy aan daardie hond gehaak het nie, dit het die hond geswaai. Dit is moeilik om te kies tussen die twee Fortuners. Vir gewoonweg sleep is die outomatiese 4x4 'n absolute plesier, terwyl die handrat model weer baie meer vertroue inboesem teen bergpasse af.
Wat my verstom is die werkverrigting wat deesdae uit klein masjientjies gehaal word. Hoe lank hulle dit sal volhou weet nugter, veral as hulle met maksimum sleep gewig belas moet word.
My gevolgtrekking is dat voertuie, mits dit verstandige keuses is, almal na jou sal kyk en jou sal behandel soos jy na hulle kyk en hulle behandel. Daar bestaan nie so 'n ding dat 'n voertuig geblameer kan word vir 'n enkel voertuig ongeluk nie, tensy 'n band bars of remme onklaar raak. Mense wil dit nou eenmaal net nie erken nie, maar onvermoë aan die bestuurder se kant is telkens die oorsaak, wat in die meeste gevalle 'n te hoë spoed vir die omstandighede insluit.
09 Mar 2020 @ 15:19:36 pm
Daar is manne wat met Lof van voertuie gesels andere nie so beindruk.
Dan word daar ook sleep toetse gedoen wat baie keer bietjie opgeblaas vir my klink.
Ek kom agter baie sleep toetse word in die Wes kaap distrik gedoen op kus gebiede of nie ver van dit met mooi uitsigte en alles.
Hoeveel verskil maak die kus gebiede se lugdruk teenoor Vrystaat en meer Noord se lugdruk aan n Kar se performance
As dit doen wat ek dink dit doen verstaan ek hoekom sekere goed daar aanvaarbaar is en Noord van die Oranje nie.
09 Mar 2020 @ 16:09:18 pm
Soos wat ek dit verstaan maak hoogte bo seespiëel nie 'n verskil aan 'n engin se werkverrigting mits 'n turbo en tussenverkoeler geinstalleer is nie. Daarsonder kan die verskil so groot soos 15% wees.
Jy sal miskien onthou dat Giniel de Villiers met sy V8 sonder turbo aanjaer les opgesê het in die Andes gebergtes teen die masjiene met turbos en intercoolers, terwyl hy stof in hulle oë kon skop nader aan seevlak.
'n Turbo kompenseer mos absoluut vir die mindere volumes lug wat ingeasem word waar die lug dun is.
09 Mar 2020 @ 16:19:21 pm
Kanneman, Klink nie vir my reg nie. As die lug dunner is kry hy meer asem met meer performance.
Turbo kompenseer nie hy vat wat hy kry, dun of dikker en compress dit na beter as wat daar is in daardie omstandighede. Uitkoms, meer woema. So by kus gebied of op die Rand gaan n turbo beter performance gee
09 Mar 2020 @ 16:50:01 pm
Bak oor, 'n mens is seker ook maar 'n masjien 😁 en ons oefen hard in die berge waar die lug dunner is en as jy dan by die see hardloop is die tye baie beter.
Al die top atlete doen dit. 😁
Miskien is dit hoekom hulle voertuie by die see toets.😁
09 Mar 2020 @ 16:57:48 pm
My Kuga is die eerste voertuig met turbo. Ek kan geen verskil meer ervaar in sy kraglewering op die Hoëveld en by die kus nie. Met al my vorige voertuie was dit altyd 'n aangename ondervinding om al die ekstra krag by die kus te voel. Sonder om feite te kan gee, meen ek dus Kanneman is heeltemal reg.
John, jou tweede paragraaf in jou laaste bydrae maak vir my geen sin nie. Net die teendeel is waar.
09 Mar 2020 @ 20:18:57 pm
John, tensy jy alweer met ons die gek skeer kry ek die indruk dat jy nie op hoogte is t.o.v. die funksionele voordele wat die saampersing van lug op hoogtes waar lugdruk skraal is het deur die ontwikkeling in tegnologie nie.
Ek wil graag voorstel dat jy 'n bietjie oplees oor die onderwerp.
Om mee te begin kan jy gerus "altitude turbo engine" google en lees gerus daar meer oor wat die impak op die werkverrigting van 'n masjien het op hoogte bo seespiëel met en sonder 'n turbo aanjaer.
Ek gaan elke jaar Dullstroom toe om 'n paar forelle te vang. Terloops, Dullstroom het die hoogste stasie bo seespiëel in Suid Afrika. My Fortuner trek die karavaan daar net so gewillig as hier by ons in die Kaap. Ek, sonder 'n kompressor of suurstof masker sukkel erg om teen 'n lang bult uit te klim van onder by 'n dam to bo by 'n kampplek, anders as hier in die Kaap, waar ek sulke bultjies uit stap sonder om kortasem te raak of te wonder of my hart dit sal maak.